মিমির জীবনে নতুন মানুষ, কোন ইঙ্গিত দিলেন বন্ধু পার্নো

কলকাতা: টলিপাড়ার প্রথম সারির অন্যতম ব্যস্ত নায়িকা মিমি চক্রবর্তী (Mimi Chakraborty)। ডাকাবুকো বলে পরিচিতি রয়েছে তাঁর। কিন্তু প্রেমজীবন নিয়ে মুখে কুলুপ নায়িকার। এবার কি ছুটি কাটাতে গিয়ে প্রেমে পড়ার ইঙ্গিত দিলেন মিমি! বন্ধুর ছবি দেখে বিশেষ ইঙ্গিত দিলেন বান্ধবী পার্নো মিত্র (Parno Mittra)।

টলিউডের সবচেয়ে বড় ‘ওপেন সিক্রেট’ ছিল রাজ-মিমির প্রেম। তবে ২০১৬ সালে আচমকাই ভেঙে যায় এই বহুচর্চিত প্রেম কাহিনি। তারপর থেকে মিমি চক্রবর্তী অফিসিয়্যালি সিঙ্গল। আপাতত মিমি ছুটি কাটাচ্ছেন। সাগরপাড়ে বিভিন্ন ছবি স্যোশাল মিডিয়ায় শেয়ার করেছেন মিমি। সেখান থেকেই কি সম্পর্কে থাকার ইঙ্গিত দিলেন? অন্তত স্যোশাল মিডিয়ায় মিমির প্রেম তেমনই ইঙ্গিত দিলেন পার্ণো। মিমি মাঝেমধ্যেই একা ছুটি কাটাতে যান,কখনও আবার পরিবার কিংবা বন্ধুদের সঙ্গে। আপতত সমুদ্রের সৈকতে ছুটি কাটাচ্ছেন মিমি।

আরও পড়ুন: মুম্বইয়ে ‘কোল্ডপ্লে’র অনুষ্ঠান দেখে ফিরে কী বললেন শুভশ্রী

সেখান থেকে একগুচ্ছ ছবি ভাগ নিয়েছেন। মিমির মুখে যেন নতুন কনের চমক চোখে রোদচশমা, পরনে কালো স্নান পোশাক, সঙ্গে লম্বা প্রিন্টেট শ্রাগ, হাওয়ায় উড়ছে চুল। মিমি লেখেন, ‘সূর্য ও সমুদ্রসৈকতের মাঝে খুশি, সঙ্গে রয়েছে পিৎজা।’ কিন্তু, কে তুলে দিল এমন সব সুন্দর ছবি? ছবি সৌজন্যে কারও নাম লেখেননি নায়িকা, শুধু ব্যবহার করেছেন একটি লাল হৃদয়ের চিহ্ণ। মিমির ছবির সৌজন্যের অংশ দেখে হতবাক অনেকেই। সেই নিয়েই বন্ধুকে মিষ্টি খোঁচা দিয়েছেন পার্নো। পার্নো মিমির পোস্টে লেখেন, ‘কৃতজ্ঞতা স্বীকার হৃদয়ের চিহ্ণ?? হুমম’। পর্নোর কমেন্টে স্পষ্ট ‘ডালমে কুছ কালা হ্যায়’।

View this post on Instagram

A post shared by Mimi chakraborty (@mimichakraborty)

অন্য খবর দেখুন